প্রথমবার মুখোমুখি সেরেনা-ফেদেরার
এক ঐতিহাসিক মুহূর্তের সাক্ষী হতে যাচ্ছে টেনিস বিশ্ব। দীর্ঘ ক্যারিয়ারে প্রথমবার মুখোমুখি হচ্ছেন জীবন্ত দুই টেনিস কিংবদন্তি রজার ফেদেরার ও সেরেনা উইলিয়ামস। মঙ্গলবার পার্থে হপম্যান কাপের মিশ্র দ্বৈতে এ দ্বৈরথ দেখা যাবে।







মিক্সড ডাবলসের গ্রুপপর্বে মুখোমুখি হবে যুক্তরাষ্ট্র ও সুইজারল্যান্ড। যুক্তরাষ্ট্রের হয়ে সেরেনার সঙ্গে জুটি বাঁধবেন ফ্র্যান্সেস টাইফো। আর সুইজারল্যান্ডের ফেদেরার জুটি গড়বেন বেলিন্ডা বেনচিচের সঙ্গে।




ফেদেরার ও সেরেনার দু’জনেরই বয়স ৩৭। উভয়ের সম্মিলিত গ্র্যান্ডস্লাম শিরোপা সংখ্যা ৪৩ (২০টি ফেদেরার ও ২৩টি সেরেনা)।
ম্যাচটি নিয়ে বেশ রোমাঞ্চিত পুরুষ টেনিস কিং ফেদেরার। সুইস কিংবদন্তি বলেন, এটা আমাদের জন্য খুবই রোমাঞ্চকর ব্যাপার। আশা করি, অসংখ্য টেনিসভক্ত-সমর্থক টিভিপর্দায় এ লড়াই উপভোগ করবেন।
দারুণ উচ্ছ্বসিত নারী টেনিসের সাবেক বিশ্বসেরা সেরেনা। মার্কিন কৃষ্ণকলি বলেন, স্বপ্ন যেন সত্যি হলো। ম্যাচটা খেলতে মুখিয়ে আছি।
হপম্যান কাপের পুরুষ ও নারী এককেও অংশ নেবেন ফেদেরার ও সেরেনা। টুর্নামেন্টটির মিশ্র দ্বৈতের ডিফেন্ডিং চ্যাম্পিয়ন সুইজারল্যান্ড। গেল জানুয়ারিতে পার্থে শিরোপা জেতেন ফেদেরার ও বেনচিচ জুটি।

এক ঐতিহাসিক মুহূর্তের সাক্ষী হতে যাচ্ছে টেনিস বিশ্ব। দীর্ঘ ক্যারিয়ারে প্রথমবার মুখোমুখি হচ্ছেন জীবন্ত দুই টেনিস কিংবদন্তি রজার ফেদেরার ও সেরেনা উইলিয়ামস। মঙ্গলবার পার্থে হপম্যান কাপের মিশ্র দ্বৈতে এ দ্বৈরথ দেখা যাবে।